CELEX: 32014D0205
Language: lt
Date: 1397088000000
Title: 2014 m. balandžio 10 d. Tarybos sprendimas 2014/205/BUSP, kuriuo iš dalies keičiamas Sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane

12.4.2014   
            
            
               LT
            
            
               Europos Sąjungos oficialusis leidinys
            
            
               L 109/25
            
         TARYBOS SPRENDIMAS 2014/205/BUSP
   2014 m. balandžio 10 d.
   kuriuo iš dalies keičiamas Sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:
   
               (1)
            
            
               2011 m. balandžio 12 d. Taryba priėmė Sprendimą 2011/235/BUSP (1);
            
         
               (2)
            
            
               remiantis Sprendimo 2011/235/BUSP peržiūros rezultatais, ribojamųjų priemonių taikymas turėtų būti pratęstas iki 2015 m. balandžio 13 d.;
            
         
               (3)
            
            
               reikėtų iš dalies pakeisti įrašus, susijusius su tam tikrais asmenimis, pateiktais Sprendimo 2011/235/BUSP priede;
            
         
               (4)
            
            
               Sprendimas 2011/235/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2011/235/BUSP 6 straipsnio 2 dalis pakeičiama taip:
   
      „2.   Šis sprendimas taikomas iki 2015 m. balandžio 13 d. Jis nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jame numatyti tikslai nepasiekti.“
   
   2 straipsnis
   Sprendimo 2011/235/BUSP priedas iš dalies keičiamas, kaip nurodyta šio sprendimo priede.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2014 m. balandžio 10 d.
      
         
            Tarybos vardu
         
         
            Pirmininkas
         
         D. KOURKOULAS
      
   
   
      (1)  2011 m. balandžio 12 d. Tarybos sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane (OL L 100, 2011 4 14, p. 51).
   
      PRIEDAS
      Sprendimo 2011/235/BUSP priede pateikto asmenų sąrašo įrašai pakeičiami šiais įrašais:
      
         Asmenys
      
      
                   
               
               
                  Pavardė, vardas
               
               
                  Identifikuojamoji informacija
               
               
                  Priežastys
               
               
                  Įtraukimo į sąrašą data
               
            
                  1.
               
               
                  RAJABZADEH Azizollah
               
               
                   
               
               
                  Teherano ekstremaliųjų įvykių poveikio švelninimo organizacijos vadovas. Buvęs Teherano policijos vadovas (iki 2010 m. sausio mėn.).
                  Teherano metropolio teisėsaugos pajėgų vadas Azizollah Rajabzadeh yra aukščiausio rango pareigūnas, kaltinamas dėl prievartos veiksmų Kahrizak įkalinimo įstaigoje.
               
               
                   
               
            
                  2.
               
               
                  DORRI- NADJAFABADI Ghorban-Ali
               
               
                  Gimimo vieta: Nadžafabadas (Iranas)
                  Gimimo data: 1945 m.
               
               
                  Tikslingumo tarybos narys ir Aukščiausiojo Vadovo atstovas Markazi (centrinėje) provincijoje. Buvęs Irano generalinis prokuroras (iki 2009 m. rugsėjo mėn.) (buvęs žvalgybos ministras Khatami prezidentavimo metu).
                  Eidamas Irano generalinio prokuroro pareigas jis nurodė vykdyti parodomuosius teismo procesus po pirmųjų porinkiminių protestų ir juos prižiūrėjo; tų procesų metu kaltinamieji negalėjo pasinaudoti savo teisėmis ir advokato paslaugomis. Be to, jis atsakingas už Kahrizak įstaigoje vykdytus prievartos veiksmus.
               
               
                   
               
            
                  3.
               
               
                  MORTAZAVI Said
               
               
                  Gimimo vieta: Meybod, Yazd (Iranas)
                  Gimimo data: 1967 m.
               
               
                  Buvęs Irano kovos su kontrabanda specialiojo padalinio vadovas, buvęs Teherano generalinis prokuroras (iki 2009 m. rugpjūčio mėn.).
                  Eidamas Teherano generalinio prokuroro pareigas išdavė bendrąjį orderį šimtams aktyvistų, žurnalistų ir studentų sulaikyti. Jis buvo nušalintas nuo šių pareigų 2010 m. rugpjūčio mėn. Irano teisėjams atlikus tyrimą, koks buvo jo vaidmuo, susijęs su trijų vyrų, po rinkimų sulaikytų pagal jo orderius, mirtimi.
               
               
                   
               
            
                  4.
               
               
                  ZARGAR Ahmad
               
               
                   
               
               
                  „Moralės sergėtojų organizacijos“ vadovas. Buvęs Teherano apeliacinio teismo (36 poskyris) teisėjas.
                  Jis patvirtino ilgalaikio įkalinimo orderius ir mirties orderius protestų dalyviams.
               
               
                   
               
            
                  5.
               
               
                  ABBASZADEH- MESHKINI, Mahmoud
               
               
                   
               
               
                  Ilamo provincijos gubernatorius. Buvęs Vidaus reikalų ministerijos politinis direktorius.
                  Kaip Politinių partijų ir grupių veiklos įstatymo 10 straipsnio komiteto vadovas buvo atsakingas už leidimų rengti demonstracijas ir kitus viešus renginius išdavimą ir politinių partijų registravimą.
                  2010 m. sustabdė dviejų su Mousavi susijusių reformistinių politinių partijų – Islamiškojo Irano dalyvavimo fronto ir Islamo revoliucijos mudžahedinų organizacijos – veiklą.
                  Nuo 2009 m. nuosekliai ir nuolat draudė visus nevyriausybinius susibūrimus, taigi neleido naudotis konstitucine teise protestuoti; todėl, pažeidžiant teisę į susirinkimų laisvę, buvo suimta daug taikių demonstrantų.
                  2009 m. jis taip pat uždraudė opozicijai surengti gedulo ceremoniją asmenims, žuvusiems protestų dėl prezidento rinkimų metu, paminėti.
               
               
                  2011 10 10
               
            
                  6.
               
               
                  FIRUZABADI Maj-Gen Dr Seyyed Hasan (dar žinomas kaip: FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan)
               
               
                  Gimimo vieta: Mašadas
                  Gimimo data: 1951 02 03
               
               
                  Būdamas Irano ginkluotųjų pajėgų štabo vadu jis yra vyriausiasis karo vadas, atsakingas už vadovavimą visiems kariniams daliniams ir politikai, įskaitant Islamo revoliucijos gvardiją ir policiją. Jam oficialiai pavaldžios pajėgos vykdė žiaurias represijas prieš taikius protestuotojus, taip pat masinį sulaikymą.
                  Jis taip pat yra Aukščiausiosios nacionalinės saugumo tarybos ir Tikslingumo tarybos narys.
               
               
                  2011 10 10
               
            
                  7.
               
               
                  JOKAR Mohammad Saleh
               
               
                   
               
               
                  Nuo 2011 m. Yazdo provincijos parlamentinis atstovas. Buvęs Studentų Basij pajėgų vadas.
                  Eidamas Studentų Basij pajėgų vado pareigas, aktyviai dalyvavo malšinant protestus mokyklose bei universitetuose ir be teismo suimant aktyvistus bei žurnalistus.
               
               
                  2011 10 10
               
            
                  8.
               
               
                  SALARKIA Mahmoud
               
               
                  Teherano futbolo klubo „Persepolis“ direktorius
               
               
                  Teherano benzino ir transporto komisijos vadovas. 2009 m. vykdytų represijų metu buvo Teherano generalinio prokuroro pavaduotojas kalėjimų reikalams.
                  Eidamas Teherano generalinio prokuroro pavaduotojas kalėjimų reikalams pareigas jis buvo tiesiogiai atsakingas už daugelį orderių nekaltiems taikiems protestuotojams ir aktyvistams suimti išdavimą. Iš daugelio žmogaus teisių gynėjų pranešimų matyti, kad beveik visi sulaikytieji įvairios trukmės laikotarpius jo nurodymu buvo laikomi be teisės susirašinėti, negalėjo susisiekti su savo advokatais ar šeimos nariais ir nepareiškiant jiems kaltinimų, dažnai tokiomis sąlygomis, kurios prilygintinos prievartiniam dingimui. Jų šeimoms dažnai nebuvo pranešama apie sulaikymą.
               
               
                  2011 10 10
               
            
                  9.
               
               
                  SOURI Hojatollah
               
               
                   
               
               
                  Lorestano provincijos parlamentinis atstovas. Parlamentinės užsienio ir saugumo politikos komisijos narys. Buvęs Evino kalėjimo vadovas.
                  2009 m. eidamas Evino kalėjimo vadovo pareigas jis buvo atsakingas už sunkius žmogaus teisių pažeidimus jo vadovaujamajame kalėjime, pavyzdžiui, mušimą, psichinę ir lytinę prievartą. Remiantis nuoseklia informacija iš įvairių šaltinių, kankinimas yra įprasta praktika Evino kalėjime. 209 bloke daugelis aktyvistų laikomi už taikią pasipriešinimo valdančiajai vyriausybei veiklą.
               
               
                  2011 10 10
               
            
                  10.
               
               
                  TALA Hossein (dar žinomas kaip: TALA Hosseyn)
               
               
                   
               
               
                  Iki 2010 m. rugsėjo mėn. buvo Teherano provincijos generalgubernatoriaus (Farmandar) pavaduotojas, visų pirma atsakingas už policijos pajėgų įsikišimą ir represijas prieš demonstrantus.
                  2010 m. gruodžio mėn. gavo apdovanojimą už savo vaidmenį po rinkimų vykusiose represijose.
               
               
                  2011 10 10
               
            
                  11.
               
               
                  TAMADDON Morteza (dar žinomas kaip: TAMADON Morteza)
               
               
                  Gimimo vieta: Shahr Kord-Isfahan
                  Gimimo data: 1959 m.
               
               
                  Buvęs Teherano provincijos generalgubernatorius, Teherano provincijos Viešojo saugumo tarybos vadovas, Islamo revoliucijos gvardijos narys.
                  Būdamas gubernatoriumi ir Teherano provincijos Viešojo saugumo tarybos vadovu jis buvo bendrai atsakingas už visą represinę veiklą, įskaitant susidorojimą su politinių protestų dalyviais 2009 m. birželio mėn. Žinoma, kad jis asmeniškai dalyvavo persekiojant opozicijos lyderius Karroubi ir Moussavi.
               
               
                  2011 10 10
               
            
                  12.
               
               
                  BAKHTIARI Seyyed Morteza
               
               
                  Gimimo vieta: Mašadas (Iranas)
                  Gimimo data: 1952 m.
               
               
                  Buvęs teisingumo ministras (2009–2013 m.), buvęs Isfahano generalgubernatorius ir Valstybės kalėjimų organizacijos direktorius (iki 2004 m. birželio mėn.).
                  Būdamas teisingumo ministru, vaidino itin svarbų vaidmenį bauginant ir persekiojant Irano diasporą, nes pranešė apie specialaus teismo, kuriam pavesta nagrinėti už šalies ribų gyvenančių iraniečių bylas, sukūrimą. Padedant Teherano prokurorui, dviem pirmojo ir apeliacinio teismo padaliniams ir keletui magistratų teismo padalinių bus pavesta spręsti ekspatriantų bylas.
               
               
                  2011 10 10
               
            
                  13.
               
               
                  HOSSEINI Dr Mohammad (dar žinomas kaip: HOSSEYNI, Dr Seyyed Mohammad; Seyed, Sayyed ir Sayyid)
               
               
                  Gimimo vieta: Rafsandžanas, Kermanas
                  Gimimo data: 1961 m.
               
               
                  Buvęs kultūros ir islamiškojo mokymo ministras (2009–2013 m.).
                  Buvęs Islamo revoliucijos gvardijos narys, prisidėjo prie represijų prieš žurnalistus.
               
               
                  2011 10 10
               
            
                  14.
               
               
                  MOSLEHI Heydar (dar žinomas kaip: MOSLEHI Heidar; MOSLEHI Haidar)
               
               
                  Gimimo vieta: Isfahanas (Iranas)
                  Gimimo data: 1956 m.
               
               
                  Buvęs žvalgybos ministras (2009–2013 m.).
                  Jam vadovaujant Žvalgybos ministerija toliau vykdė dažnus savavališkus protestuotojų ir disidentų sulaikymus ir persekiojimą. Žvalgybos ministerija toliau valdo Evino kalėjimo 209 bloką, kuriame už taikią pasipriešinimo valdančiajai vyriausybei veiklą kalinami daugelis aktyvistų. Žvalgybos ministerijos tardytojai 209 bloke kalinamus asmenis muša ir prieš juos naudoja psichinę bei lytinę prievartą. Kaip buvęs Žvalgybos ministras H. Moslehi yra atsakingas už prievartos naudojimą jam einant pareigas.
               
               
                  2011 10 10
               
            
                  15.
               
               
                  TAGHIPOUR Reza
               
               
                  Gimimo vieta: Maragė (Iranas)
                  Gimimo data: 1957 m.
               
               
                  Teherano tarybos narys. Buvęs Informacijos ir ryšių ministras (2009–2012 m.).
                  Eidamas informacijos ministro pareigas jis buvo vienas iš aukščiausių pareigūnų, atsakingų už cenzūrą, taip pat už veiklos internete ir visų rūšių ryšių palaikymo (ypač mobiliaisiais telefonais) kontrolę. Apklausdami politinius kalinius, tardytojai naudoja jų asmens duomenis, el. laiškus ir ryšių palaikymo informaciją. Kelis kartus po paskutinių prezidento rinkimų ir vykstant gatvės demonstracijoms, buvo atjungtos mobiliojo ryšio linijos ir užblokuotas tekstinių pranešimų siuntimas, slopinami palydovinės televizijos kanalai, sustabdytas arba bent jau sulėtintas interneto ryšio paslaugų teikimas vietose.
               
               
                  2012 03 23
               
            
                  16.
               
               
                  EMADI, Hamid Reza (dar žinomas kaip: Hamidreza Emadi)
               
               
                  Gimimo data: apytiksliai 1973 m.
                  Gimimo vieta: Hamedanas
                  Gyvenamoji vieta: Teheranas
                  Darbo vieta: „Press TV“ būstinė, Teheranas.
               
               
                  „Press TV“ Naujienų tarnybos direktorius. Buvęs „Press TV“ vyriausiasis prodiuseris.
                  Atsakingas už prievarta išgaunamų sulaikytųjų, įskaitant žurnalistus, politikos aktyvistus, kurdų ir arabų mažumų atstovus, prisipažinimų gamybą ir transliavimą, pažeidžiant tarptautiniu mastu pripažintas teises į teisingą bylos nagrinėjimą ir tinkamą procesą. Nepriklausoma ryšių reguliavimo tarnyba OFCOM 2011 m. Jungtinėje Karalystėje skyrė 100 000 GBP baudą „Press TV“ už Irano ir Kanados žurnalisto ir filmų kūrėjo Maziar Bahari prievarta išgauto prisipažinimo, kuris buvo filmuojamas kalėjime naudojant prievartą prieš M. Bahari, transliavimą. NVO yra pranešusios daugiau „Press TV“ transliuotų prievarta išgaunamų prisipažinimų pavyzdžių. Todėl H. R. Emadi bendradarbiavo pažeidžiant teisę į tinkamą procesą ir teisingą bylos nagrinėjimą.
               
               
                  2013 03 12